CELEX: 62013TN0537
Language: hr
Date: 2013-10-04 00:00:00
Title: Predmet T-537/13: Tužba podnesena 4. listopada 2013. — Roeckl Sporthandschuhe protiv OHIM-a — Roeckl Handschuhe & Accessoires (prikaz ruke)

14.12.2013   
            
            
               HR
            
            
               Službeni list Europske unije
            
            
               C 367/33
            
         Tužba podnesena 4. listopada 2013. — Roeckl Sporthandschuhe protiv OHIM-a — Roeckl Handschuhe & Accessoires (prikaz ruke)
   (Predmet T-537/13)
   2013/C 367/58
   Jezik na kojem je tužba podnesena: njemački
   
      Stranke
   
   
      Tužitelj: Roeckl Sporthandschuhe GmbH & Co. KG (München, Njemačka) (zastupnik: O. Baumann, Rechtsanwalt)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: Roeckl Handschuhe & Accessoires GmbH & Co. KG (München, Njemačka)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               ukine pobijanu odluku četvrtog žalbenog vijeća OHIM-a od 22. lipnja 2013., u dijelu u kojem je žalba intervenijenta djelomično prihvaćena i odbijena je prijava žiga Zajednice za proizvode iz razreda 18: proizvodi od kože i imitacija kože, osobito novčarke, lisnice, futrole za ključeve, obuhvaćeni razredom 18 i razreda 25: odjevni predmeti, osobito rukavice, obuhvaćeni razredom 25;
            
         
               —
            
            
               naloži intervenijentu snošenje troškova postupka tužitelja uključujući troškove postupka prigovora i žalbenog postupka te tuženiku (OHIM-u) snošenje njegovih vlastitih troškova.
            
         
      Tužbeni razlozi i glavni argumenti
   
   
      Podnositelj prijave žiga Zajednice: tužitelj
   
      Predmetni žig Zajednice: figurativni žig koji predstavlja ruku, za proizvode iz razreda 18, 25 i 28 ‒ prijava žiga Zajednice br. 6 961 965
   
      Nositelj žiga ili znaka navedenog u postupku prigovora: Roeckl Handschuhe & Accessoires GmbH & Co. KG
   
      Navedeni žig ili znak: figurativni žig Zajednice i njemački figurativni žig „Roeckl” koji sadrže prikaz ruke, za proizvode iz razreda 18 i 25
   
      Odluka Odjela za prigovore: odbijanje prigovora
   
      Odluka žalbenog vijeća: djelomično ukidanje odluke odjela za prigovore
   
      Tužbeni razlozi: povreda članka 8. stavka 1. točke (b) Uredbe br. 207/2009.